Gandia s'uneix a la celebració del Dia Mundial del Joc
16 maig 2024

## Gandia s'uneix a la celebració del Dia Mundial del Joc16 maig 2024Última actualització: 16 maig 2024

![](../gestion/img/8c94250a9087c9e570e4321323e6f1c1154da9a06c5fe58aa47a5ad26bf76247.png)  
  

La ciutat de **Gandia, membre actiu del projecte internacional "La Ciudad de las Niñas y los Niños" des de 1996 i actual integrant de la Comissió Coordinadora de la Red Nacional**, se suma a la campanya nacional **"¡Jugando en Red!"** amb motiu de la celebració del **Dia Mundial del Joc**.  
  
L'extens programa d'activitats, organitzat conjuntament per les **àrees de Participació Ciutadana; Cultura; Joventut; i Medi Ambient de l'Ajuntament de Gandia**, reafirma el compromís de la ciutat amb la visió de Francesco Tonucci -reconegut pedagog i impulsor del projecte- i amb la importància del joc com a element clau per al benestar de la ciutadania.  
  
Enguany, el Dia Mundial del Joc té un significat especial, ja que coincideix amb el cinqué aniversari del "Menut Tirant", una iniciativa que busca fomentar la diversió i el joc entre els més menuts de Gandia al costat de les seues famílies i amics i amigues.  
  
El Dia Internacional del Joc, tindrà lloc el **dissabte 18 de maig de 2024 a la plaça del Tirant de Gandia des de les 17.00 fins a les 20.30 hores**. El programa contempla diversos espais distribuïts per la plaça del Tirant, centrats en el joc i la diversió.

  
L'espai de Joc Lliure, permetrà desenvolupar la imaginació i la creativitat dels participants, a l'espai de Medi Ambient, es podran realitzar tallers amb elements de la natura i l'espai de Jocs Tradicionals, es presenta com un lloc per promoure les relacions entre adults i xiquets. Així mateix, l'espai Jove ha previst una gimcana, jocs populars, dogball, competicions...  
  
Finalment, s'ha previst l'espectacle "Balls del Poble" a càrrec d'Estranya Teatre Cia. que a més de promoure l'activitat física, permetrà la interacció entre els assistents, amb la col·laboració del departament de Cultura. **Totes les activitats són gratuïtes i estan dirigides a xiquets, xiquetes, joves i famílies**.